**Prijímanie uchádzačov v školskom roku 2024/2025**

# nadstavbové štúdium v študijných odboroch

# externé štúdium diaľkové v učebných odboroch v prijímacom konaní

 Uchádzači o dvojročné štúdium v **študijných odboroch nadstavbového štúdia** 6403 L podnikanie v remeslách a službách, 2414 L 01 strojárstvo - výroba, montáž a oprava prístrojov, strojov a zariadení, 2675 L 03 elektrotechnika – elektronické zariadenia, absolventi trojročných učebných odborov SOŠ budú prijatí do schváleného počtu prijímaných žiakov na základe poradia vo výsledkovej listine.

**Termín na podanie (odoslanie) vyplnenej prihlášky na školu je do 31. mája 2024**

 **O poradí uchádzačov o dvojročné štúdium v študijných odboroch nadstavbového štúdia vo výsledkovej listine rozhodne súčet celkového počtu získaných bodov za:**

1. **vykonanie prijímacích skúšok zo slovenského jazyka a literatúry a matematiky, kde môže získať maximálne 50 bodov** (v každom predmete maximálne 25 bodov). Prijímacie skúšky z jednotlivých predmetov pritom vykoná úspešne, ak v každom z nich získa minimálne 5 bodov.

1. **dosiahnuté študijné výsledky z predmetov slovenský jazyk a literatúra a cudzí jazyk**

 na konci roka v predposlednom a v 1. polroku v poslednom roku štúdia príslušného trojročného učebného odboru

|  |  |
| --- | --- |
| **Priemerný prospech žiaka**  | **Počet získaných bodov**  |
| 1,00 - 1,25 | **50**  |
|  1,26 - 1,50 | **45**  |
| 1,51 - 1,75 | **40**  |
| 1,76 - 2,00 | **35**  |
| 2,01 - 2,25 | **30**  |
| 2,26 - 2,50 | **25**  |
| 2,51 - 2,75 | **20**  |
| 2,76 - 3,00 | **15**  |
| 3,01 - 3,25 | **10**  |
| 3,26 - 3,50 | **5**  |
| 3,51 a viac | **0**  |

 *Ak sa do ponúkaných študijných odborov nadstavbového štúdia prihlási menej ako 31 uchádzačov, v súlade s § 69 ods. 4 zákona č. 415/2021 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, sa* **prijímacie skúšky konať nebudú.**

**Kritérium prijatia na externé štúdium diaľkové v učebných odboroch** je hodnotenie (známka) z predmetov slovenský jazyk a literatúra a cudzí jazyk v posledných 2 rokoch štúdia.